Diari Oficial de la Generalitat Valenciana


Sumari del DOGV 4378, del 14-11-2002 (2002/12718)

Informació pública de l'aprovació del programa d'actuació integral del sector D-9 del municipi de Bigastro i la seua execució.
------------------------------------------------------------------------------------------------------------------------------

### Dades del document

Número de DOGV
:   4378

Data del DOGV
:   14-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12329


Organisme emissor
:   Ajuntament de Bigastro

Tipus de document
:   Anunci

Informació pública de l'aprovació del programa d'actuació integral del sector D-9 del municipi de Bigastro i la seua execució. [2002/F12033]
  
El Ple de l'Ajuntament de Bigastro, en la sessió del dia 12 d'agost de 2002, va acordar aprovar el programa d'actuació integral del sector D-9 del municipi de Bigastro i la seua execució, la part dispositiva del qual es transcriu tot seguit:
  
Acords
  
«Primer. Aprovar el programa per al desenvolupament de l'actuació integrada del sector D-9 del Pla General d'Ordenació Urbana del municipi de Bigastro, el contingut del qual està determinat per l'alternativa tècnica formulada per la mercantil Andrea Villas, SL, amb CIF número B-53191938.
  
Segon. Aprovar la proposició juridicoeconòmica presentada per la mercantil Andrea Villas SL, amb CIF número B-53191938.
  
Tercer. L'urbanitzador adjudicatari del programa seleccionat haurà de subscriure els compromisos i obligacions assumides, com també prestar les corresponents garanties que, per a assegurar l'execució i compliment del programa esmentat, es fixen, i que consistixen en aval per import de 190.591,72 euros.
  
Quart. La formalització de l'adjudicació s'efectuarà mitjançant la subscripció del corresponent conveni urbanístic. En la subscripció i contingut del conveni esmentat caldrà aplicar les determinacions que establix la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en els articles 32.C) i concordants (33).
  
Cinqué. El cost de les infraestructures de la creació d'un nou depòsit d'aigua i instal·lacions complementàries, que puja a la quantitat de 1.325.000 euros, haurà de sufragar-se proporcionalment pels propietaris, segons l'aprofitament tipus del sector en què estiguen estos inclosos, en la quantia que no siga assumida per les diferents administracions públiques. Les llicències d'edificació es condicionen al pagament de la quota corresponent.
  
Sisé. Liquidar el cànon d'urbanització del parc públic de la Pedrera, de conformitat amb el que s'establix en el Pla General d'Ordenació Urbana de Bigastro, per un import de 169.906 euros, i si fa al cas, la llicència d'obres del projecte d'urbanització.
  
Seté. Que es procedisca a formalitzar-lo, a l'efecte del registre administratiu del programa aprovat, i a la publicació del present acord d'aprovació i adjudicació, conforme al que s'establix en l'article 49 de la Llei 6/1994, de la Generalitat Valenciana, Reguladora de l'Activitat Urbanística; així com a notificar-lo a tots els interessats, amb advertiment dels recursos que pertoquen contra este, i als restants efectes que, respecte a cada un d'estos, així mateix pertoquen legalment.
  
Huité. Facultar l'alcalde president, José Joaquín Moya Esquiva, perquè porte a terme tots els actes que siguen necessaris amb vista a l'execució del present acord.»